
Vapaamuurariuden henki 


Vapaamuurariuden henki 


I. 


Lukuunottamatta Jumalamme asuntoja, ei mikään 
tässä maailmassa ole ihanampaa kuin vapaamuurariu- 
den henki. Sen viisas, jalo ja armelias tehtävä on 
muodostaa ihmiskunnasta jalojen ja vapaitten ihmis- 
ten yhtymä, joka suuressa ja sovinnollisessa veljey- 
dessä työskennellen toteuttaa Ikuisen tahtoa ja rak- 
kautta maailmassa. Ken kykenisikään selittämään hen- 
keä, joka on niin ylevä. Millä sanoilla saattaisikaan 
tuoda esille tuota hienon hienoa, utuista todellisuutta, 
jonka ainoastaan runouden ja musiikin taikavoima voi 
tehdä kuultavaksi ja tajuttavaksi? 

Kuvien, symbolien ja arvokkaiden draamojen kautta 
vapaamuurarius vetoaa niihin, jotka rakastavat kau- 
neutta. Runouden ja symbolikan avulla, yhdessä filo- 
sofian ja taiteen kanssa on se apuna luonteen kasva- 
tuksessa, ja auttaa meitä näkemään tyydyttävämmässä 
ja toivehikkaammassa valossa elämän tarkoituksen ja 
maailmoiden mysterioita. Mutta puhuvimmim kaikista 
vetoaa se sydämen syvyyteen, mistä elämän ja kohta- 
lon langat saavat alkunsa. Sanalla sanoen, se on kuin 

ihminen, joka sydämessään miettii, onko elämällä ar- 
voa tahi ei ja tuleeko hän olemaan haitaksi tai avuksi 
rodulleen. 

Vapaamuurarius on ystävyyttä — ystävyyttä ensin 
suureen Toveriin, josta oma sydämemme meille puhuu, 
joka aina on meitä lähempänä kuin oma itsemme ja 
jonka inspiratsioni ja apu ovat inhimillisen olemassa- 
olon suurin todellisuus. Olla sopusoinnussa Hänen tah- 
tonsa kanssa, vastaanottavaisena Hänen suggestionil- 
leen, tietoisena Hänen ystävyydestään — tämä on va- 
paamuurariuden jumalpuoli. Taas kun käännymme in- 
himilliseen puoleen, sisältää ystävyys kaiken: olla ys- 
tävä kaikkien ihmisten kanssa, vaikkakin he eroavat 
meistä uskontunnustuksessa, värissä tai asemassa, va- 
laa kaikkiin inhimillisiin suhteisiin ystävyyden henki, 
— voiko viisas tai parhain meistä toivoa enempää tai 
parempaa? Sellainen on vapaamuurariuden henki, 
sellaiset sen ihanteet. Joskin niiden toteuttaminen yh- 
dellä haavaa on meille mahdotonta, merkitsee kuiten- 
kin paljon jo niiden katseleminen, niiden rakastaminen 
ja työskenteleminen niiden toteuttamiseksi. 

Tuo ystävyyden henki ei suinkaan ole pelkkää myö- 
tätuntoisen ja, sentakia, epävarman veljeyden tunteen 
elähyttämää tunnetta, joka voisi hajoittaa ihmiskun- 
nan kiinteät piirteet epävarmoihin ja petollisiin tunne- 
erehdyksiin. Ei, se johtuu syvästä filosofiasta, joka 
tietää, että maailmankaikkeus on ystävyyttä ja että 
ihmisten täytyy oppia elämään ystävinä, jos tah- 

tovat elämää maailmassa oman olemusperänsä ja pää- 
määränsä arvon mukaisesti. Koska Jumala on elämä, 
joka läpäisee kaiken menneen, nykyisen ja tulevan ja 
koska olemme syntyneet tähän maailmaan korkean vii- 
sauden ja suuren rakkauden kautta, olemme kaikki vel- 
jiä. Parhaimmat ja huonoimmat, rikkaat ja köyhät, 
sairaat sekä terveet — vieläpä kuolemankin jälkeen 
— kaikki ovat Ikuisen Ystävän lapsina yhdistetyt 
hengen siteillä toisiinsa. Tämän todellisuuden pohjalla 
lepää inhimillinen veljeys. Tähän nojaten julistaa 
myös vapaamuurarius ei ainoastaan vapautta vaan 
myös ystävyyttä ihmisten kesken. 

Tämä ystävyys, kaukana siitä, että se olisi jonkinlai- 
nen nöyryytys, on todellisuudessa maailmankaikkeuden 
luova henki. Rakkaus on aina rakentaja ja ne, jotka 
ovat tehneet enimmän Jumalan valtakunnan toteuttami- 
seksi maan päällä, ovat olleet niitä, jotka ovat rakasta- 
neet kanssaihmisiään. Kun tämä henki kerran pääsee 
voitolle, haihtuvat riitaiset lahkot yhtyen suurina 
liittoina palvelemaan kärsiviä veljiä. Kukaan ei sil- 
loin soimaa naapuriaan siitä uskosta, josta hän saa 
apua nykyhetkellä ja tulevaisuudelleen toivoa; myötä- 
tunto saa hänet vaikenemaan ja rakkaus opettaa hä- 
nelle, että Jumala on löydettävissä monilla eri teillä, 
jos Häntä etsitään vilpittömällä sydämellä. Kun tällai- 
nen henki kerran pääsee vaikuttamaan jokapäiväiseen 
elämään ja murtamaan aarniometsän lait, alkavat ih- 
miset rakentaa sellaista veljellistä yhteiskuntaa, jossa 

jokaisella ihmisellä on mahdollisuus ,,elää ja elää hy- 
vin”, niinkuin Aristoteles sanoo yhteiskunnan tarkoituk- 
sen olevan. Tällaiselle maagilliselle ja kestävälle poh- 
jalle rakensivat jo muinaisajan taiteilijat koettaessaan 
rakentaa ikuisuutta varten, jäljittelemällä maan päällä 
Jumalan asuntoa. 


II. 


Inhimillinen historiamme, joka on kyllästytetty ve- 
rellä ja kyynelillä, on kertomus ihmisestä, joka etsii ys- 
täviä ihmisten keskuudesta. Yhteiskunta on kehittynyt 
raakalaisasteelta rakkauden hitaan kasvun kautta ja 
sulattanut ihmiset ensin lähimpiin sukulaisiin ja sitten 
heimoon ja omaan kansallisuuteen. Elämän aamunkoi- 
tossa elivät ihmiset yksin, sydän täynnä epäluuloa 
kaikkia muita kohtaan, jotka kaikki olivat hänen vihol- 
lisiaan ja siis hänen saalistaan. Elämä oli ainaista so- 
taa, taistelua ja murhaa. Vähitellen käsitti villi-ihmi- 
nen kipinän siitä totuudesta, että on parempi auttaa 
kuin vahingoittaa ja niin muodostuivat perheet, suvut 
ja luokat. Perheet asuivat jokien varsilla ja vuorten 
vierillä ja ihmisiä toisella puolen jokea pidettiin vihol- 
lisina. Sitten taas sodittiin, ryöstettiin ja surtiin. Ku- 
ninkaat johtivat sotajoukkonsa toisiaan vastaan ja jät- 
tivät jälkeensä luurankoja pitkin maata. Myöhemmin, 
sittenkuin oli rakennettu teitä kaikkialle niin että ihmi- 

set saattoivat matkustaa maan äärestä toiseen, opittiin 
huomaamaan, että ihmisluonne oli kaikkialla sama su- 
ruineen ja toiveineen. Yhtäkaikki oli paljon sellaista, 
mikä eroitti ihmiset toisistaan ja maailma oli täynnä 
katkeruutta. Ihmiset eivät tyytyneet luonnollisiin rajoi- 
hin vaan pystyttivät lahkojen ja luokkien korkeat muu- 
rit eroittamaan heitä toisistaan; toiseen lahkoon tai 
luokkaan kuuluvat olivat toisten mielestä aina vää- 
rässä ja heitä tuomittiin. Lopuksi, kun luonnolliset 
vuoret eivät enää eroittaneet, eroittivat ihmisiä toisis- 
taan erehdysten korkeat seinämät, joita ei vieläkään 
ole lyöty maahan. 

Rotujen, uskontojen, säätyerojen, tapojen, opinkap- 
paleiden ja muiden harrastusten rajat eroittavat vielä 
tänä päivänä ihmisiä toisistaan, synnyttäen vihaa, epä- 
luuloa ja armottomuutta. Vieläkin ovat sodat, ryöstöt 
ja kärsimys olemassa. Kuitenkin ihmiset ovat tylyjä, 
vihamielisiä ja julmia vain siksi, että ovat tietämättö- 
miä. Mielettömien riitojen ja puolueitten keskellä va- 
paamuurarius työskentelee sillä ainoalla perustalla, 
jolla ihmiset aina voivat kohdata toisensa arvokkaasti. 
Jokainen looshi on tasa-arvoisuuden ja hyväntahdon 
kosteikko eripuraisuuden erämaassa, työskennellen ih- 
miskunnan liittämiseksi suureen, palvelevaan ja sopu- 
sointuiseen liittoon. Sen alttarin ympärillä kohtaavat 
ihmiset toisensa ihmisinä ilman turhamaisuutta, pelkoa 
ja syytöksiä. He sitoutuvat yhteen, niinkuin matkaili- 
jat Alpeilla, niin että jos joku kompastuu, kaikki 

toiset häntä tukevat. Ei mikään kieli voi kertoa, eikä 
mikään kynä kuvata tällaisen toiminnan merkitystä ja 
vaikutusta sen koettaessa muuttaa maailman kovuutta 
sääliksi ja iloksi. 

Vapaamuurariuden henki! Voidakseen sitä kuvata 
täytyisi olla runoilija, soittoniekka, näkijä, kauaskuu- 
luvien, pitkien sävelsointujen ja kadenssin mestari. 
Nyt, niinkuin aina, se tahtoo kohottaa ihmistä jalosta- 
malla hänen ajatuksiaan, puhdistamalla hänen tuntei- 
taan, lujittamalla hänen päättäväisyyttään ja laajenta- 
malla kaikissa suhteissa hänen maailmankatsomus- 
taan. Koko suuressa vapaamuurariuden historiassa, 
sen laajoissa traditsionikokoelmissa, sen yksinkertai- 
sessa uskonnossa ja juhlallisissa menoissa, sen vapau- 
dessa ja ystävyydessä — kaikessa esiintyy sen korkea 
ihanteellinen moraali, joka tarkoittaa pedon kesyttä- 
mistä ihmisessä ja sen tahdon taivuttamista tottele- 
maan Jumalan tahtoa. Vapaamuurariudella ei olekaan 
muuta tehtävää kuin kohottaa ja jalostaa ihmiskuntaa, 
muuttaa pimeys valoksi, hioa kulmikkuudet kauneu- 
deksi; se tahtoo tehdä jokaisen vaikeasti voitetun saa- 
vutuksen yhä varmemmaksi, jokaisen pyhäkön pyhem- 
mäksi, jokaisen toivon kirkkaammaksi. 

Vapaamuurariuden henki! Ah! kun tämä henki ker- 
ran voittaa maailman, niinkuin se kerran varmasti tu- 
lee voittamaan, silloin yhteiskunta on oleva täynnä oi- 
keutta ja lempeyttä, liike-elämä täynnä ihmisten pal- 
velusta ja laki on oleva hyväntekeväisyyden ohje; ko- 

dit tulevat pyhemmäksi, lasten nauru iloisemmaksi ja 
rukoustemppelin holveihin syöpyy syvälle yksinkertai- 
nen, koruton uskonto. Pahuus, vääryys, ulkokultaisuus, 
ahneus, kaikki panettelu ja solvaus ja kaikki alhainen 
häviää, koska ne eivät voi kestää oikeuden, viisauden 
ja säälin valossa. Teollisuus on oleva rehellistä, kas- 
vatus tietoista, ja uskonto ei ainoastaan varjoa vaan 
todistus läsnäolevasta todellisuudesta, silloin kun ih- 
minen on oppinut tuntemaan ihmisen sekä palvelemaan 
Jumalaa lähimmäisessään. Kun vapaamuurarius voit- 
taa, häviävät tyrannit, vankilat hajoavat ja ihmiset 
tuntevat itsensä vapaiksi ei ainoastaan ulkonaisesti 
vaan myöskin sydämessään, vapaiksi kulkemaan pää 
pystyssä totuuden valossa. 

Vastusten, viivytysten ja jälleenrakentamisen kautta 
maailma käy kohti suurempaa toveruutta, jonka vapaa- 
muurarius on jo kauan sitten ennakolta nähnyt. Ker- 
ran koittaa päivä, jolloin kansat ovat kunniallisia 
käyttäessään vapautta, oikeamielisiä käyttäessään val- 
taa ja inhimillisiä harjoittaessaan viisautta, jolloin ih- 
miset eivät enää polje toistensa oikeuksia, jolloin yksi- 
kään vaimo ei tule hylätyksi, yksikään lapsi ei joudu 
kurjuuteen ahneuden tai ilkeyden tähden. Sitä päivää 
vapaamuurarius ennustaa. Vapaamuurarius ei tyydy, 
ennenkuin kaikki ihmisiä yhdistävät toveruuden langat 
ovat punotut yhdeksi ainoaksi mystilliseksi toveruuden 
köydeksi, joka sulkee piiriinsä koko maailman ja liit- 
tää sen rodut toisiinsa rauhan siteillä — niinkuin ne 

Jumalan tahdon mukaan alunpitäen ja lopullisesti ovat 
aina olleet yhtä. Vapaamuurarius on nähnyt kunin- 
kaitten ja filosofien eläneen aikansa, nähnyt sukupol- 
vien tulevan ja menevän ja tulee vielä elämään näh- 
däkseen sielunsa työn toteutettuna. 


III. 


Koska siis rakkaus on elämän laki, on selvää, että 
jos rakkauden täytyy voittaa viha, jos niiden, jotka en- 
nen epäilivät tai sotivat toisiaan vastaan, on opittava 
uskomaan tai palvelemaan toisiaan, se voi tapahtua ai- 
noastaan ystävyyden ihmeellisin taikakeinoin. Tämä 
on vapaamuurariuden tarkoitus ja sen työn henki. Sen 
menettelytavat ovat rajattomat. Se todella ponnistelee 
siihen suuntaan, että ihmiset — ensin yksilöinä ja sit- 
temmin, mikäli mahdollista, kaikki — oppisivat rakasta- 
maan toinen toisiaan ja pitämään ihanteen korkealla, 
uneksien ja luoden kuvia temppelistä, joka on luontees- 
tamme rakennettava ja jonka tulee kestää elämässä ja 
kuolemassa. Tämän temppelin rakentaminen on mei- 
dän ylevin elämäntehtävämme. Vapaamuurarius koet- 
taa tunkeutua ihmisen sisäiseen elämään, missä todel- 
lisimmat taistelut taistellaan ja päätetään ja ratkais- 
taan kohtalon tulokset, joskus voiton riemulla, joskus 
tappion nyyhkytyksin. Mikä ihana elämänkutusumus 
nuorelle ihmiselle, joka astuu temppeliinsä elämänsä 

aamuhetkellä, jolloin taivaan aamukaste lepää hänen 
elämänsä yllä ja linnut laulavat hänen sydämessänsä! 

Max Miller on Idän viisausopeista ottanut vertauk- 
sen, joka kertoo, miten Jumalat varastivat ihmisen ju- 
malallisuuden ja neuvottelivat siitä, minne sen kätkisi- 
vät. Joku ehdotti, että se vietäisiin maailman toiselle 
puolelle ja haudattaisiin sinne; mutta oli huomattu, 
että ihminen on suuri kulkija ja hän ehkä löytäisi ka- 
donneen aarteensa sieltä. Toinen ehdotti, että se upo- 
tettaisiin meren syvyyteen; mutta silloinkin oli pe- 
lättävä, että ihminen suuressa tiedonhalussaan su- 
keltaisi kyllin syvälle ja löytäisi sen sieltäkin. Viimein, 
hetken vaitiolon jälkeen, vanhin ja viisain jumalista 
sanoi: ,,Kätkekäämme se ihmiseen itseensä, sillä vii- 
meksi arvaa hän hakea sitä sieltä.” Niin tehtiin, koska 
kaikki huomasivat tämän älykkäimmäksi ja viisaim- 
maksi keksinnöksi. Ihminen saattaa vaeltaa ikänsä 
maan päällä, etsien kaikkialta, korkeuksista ja matali- 
koilta, läheltä ja kaukaa, ennenkuin hän huomaa etsiä 
omasta itsestään jumalallisuutta, jota hän kaipaa. 
Vähitellen, hitaasti ja hämärästi hän alkaa tajuta, että 
se, minkä hän luuli olevan kaukana ja kätkettynä etäi- 
syyteen, on lähempänä kuin hänen oma hengityksensä 
— hänen omassa sydämessään. 

Tässä piilee vapaamuurariuden suuri salaisuus — se 
saattaa ihmisen tietoiseksi hänessä itsessään asuvasta 
jumalasta, josta koko hänen elämänsä saa merkityk- 
sensä ja kauneutensa ja joka inspiroi häntä seuraa- 

maan ja tottelemaan itseään. Kun ihminen on oppinut 
tämän syvän salaisuuden, häviää vanha maailma ja 
hänelle alkaa uusi elämä aamun sarastaessa ja leivos- 
ten livertäessä aamukasteisen maan yllä. Fi ole kos- 
kaan sanottu suurempaa totuutta kuin se, mikä sisältyy 
totuuteen: uskonto on tärkein tekijä ihmisen elämässä. 
Uskonnossa eivät uskonkappaleet ole pääasia. Ihmisen 
uskonto on se, mihin hän käytännössä sydämessään us- 
koo ja mitä hän seuraa, tuntien yhteytensä tämän sala- 
peräisen maailmankaikkeuden kanssa ja tietäen velvol- 
lisuutensa ja tarkoituksensa. Tämä on kaikissa ta- 
pauksissa pääasia, joka määrää kaiken muun. Sitten 
on tietysti hyvin tärkeätä, millainen on se elämänkat- 
somus, jota hän sydämessään seuraa. 

Pohjaltaan ihminen on sitä, mitä hän ajattelee, sillä 
ajatukset ovat ne taiteilijat, jotka värittävät elämäm- 
me. Optimistit ja pessimistit elävät samassa maail- 
massa, kulkevat saman taivaankannen alla ja huomaa- 
vat samat tosiasiat. Skeptikot ja uskovaiset näkevät sa- 


mat suuret tähdet — tähdet, jotka valaisivat Edeniä 
ja tulevat valaisemaan paratiisia. Todellista eroa ei 
ole heidän välillään — ero on vain maailmankatso- 


muksessa, sisäisessä katsantokannassa ja elämän ar- 
vojen käsittämisessä. Jokainen vaikutelma, joka kyke- 
nee muovaamaan tätä sisäistä ajatustapaa ennakko- 
luulottomaksi ja muuttaa epäuskon luottamukseksi, pe- 
lon rohkeudeksi, epätoivon varmaksi toivoksi, on ai- 
kaansaanut parhaimmat seuraukset, mistä kuoleva 

milloinkaan voi iloita. Joka ihmisellä on oma ratansa, 
jota myöten hänen ajatuksensa kulkevat hänen olles- 
saan yksin; ja hänen, niinkuin toistenkin, elämän arvo 
ja onni riippuu hänen ajatustensa suunnasta, niiden 
laadusta sekä aloista, joilla ne liikkuvat. Jos vapaa- 
muurarius voi kääntää sisäisen ajatussuunnan oikealle 
tolalle, täyttää sen jaloilla aarteilla ja ohjata sen Ju- 
malan valtakuntaa kohti, vieläkö korkeampaa voi se ih- 
miselle tarjota? Näin tekee se jokaiselle, joka sen to- 
tuuksia omaksuu, niitä kuuntelee ja sydämestään ra- 
kastaa. 

Korkea, hieno, rikas ja sanomattoman kaunis on se 
usko ja näkemys, minkä muurarius antaa niille, jotka 
polvistuvat sen alttarille, sillä se esittää vertauskuvissa 
ja symbooleissa aikakausien kokemuksissa koeteltuja, 
korkeita ja puhtaita totuuksia, jotka on havaittu arvok- 
kaiksi elämänohjeiksi. Tällaisen opetuksen kautta ihmi- 
set, jos heillä on sydäntä sitä vastaanottaa, tulevat vii- 
saiksi; he oppivat, miten voi tulla urhoollisiksi ja 
rohkeiksi, uskollisiksi ja vapaiksi, miten vapautua 
taikauskosta ja saavuttaa järjen tasapaino äärimmäi- 
sen valheellisuuden keskellä, miten elämän ilot on 
otettava riemuiten vastaan ja maailman pahaa on sie- 
dettävä arvokkuudella, miten voidaan katsella ih- 
misten mielettömyyttä kuitenkaan unohtamatta heidän 
arvoaan — sanalla sanoen, he oppivat, mitenkä voi 
elää puhtaasti, olla aina ystävällinen, tyyni, avokatsei- 
nen ja rohkea tässä maailmassa, sydän täynnä lau- 

peutta ja toivoa. Hänellä, joka kätkee tämän va- 
loisan ja syvän viisauden sydämeensä ja elää siinä, 
on illan varjojen laskeutuessa vähän katumista eikä 
mitään pelättävää. Onnellinen se nuori ihminen, joka 
tämän ottaa oppaakseen, filosofiakseen ja ystäväkseen. 
Tämä on vapaamuurariuden ihanne. Uskollisina 
kaikelle pyhälle meidän tulee antautua sitä palvele- 
maan, luottaen totuuden voimaan, rakkauden todelli- 
suuteen ja luonteen ylhäiseen arvoon. Sillä tämä 
ihanne ilmenee ja tulee vaikuttavaksi ainoastaan siten, 
että panemme sen käytäntöön toiminnan maailmassa. 
Jumala työskentelee ihmisten hyväksi ihmisten kautta, 
harvoin, jos milloinkaan, muulla tavalla. Hän pyytää 
ääntämme julistaakseen sillä totuuttaan, käsiämme 
tehdäkseen niillä työtään täällä alhaalla — Hän pyy- 
tää lempeää ääntä ja puhtaita käsiä, että rakkaus ja 
vapaus voittaisi vihan ja vääryyden. Kaikki emme voi 
tulla eteviksi ja kuuluisiksi, mutta jokainen meistä voi 
olla uskollinen ja tosi sydämessään, tahraton ja ereh- 
dyksiä pelkäämätön sekä auttavainen lähimmäistään 
kohtaan. Elämä tarjoaa mahdollisuuden saavuttaa 
korkeimpia asioita. Tehkäämme elämä ainaiseksi pyr- 
kimykseksi korkeuksia kohti — lakkaamattomaksi, ah- 
keraksi totuuden etsimiseksi, arvokkaaksi ja hyödylli- 
seksi, että vapaamuurauriuden henki kauttamme kas- 
vaisi ja kirkastuisi. 

Milloin ihminen on muurari? Kun hän, katsellen yli 
jokien ja vuorien kaukaista taivaan rantaa kohti, sa- 

malla syvästi tuntee oman pienuutensa äärettömässä 
kaikkeudessa ja kuitenkin säilyttää uskonsa, toivonsa 
ja rohkeutensa. Kun hän tietää, että sisimmässään 
kaikki ihmiset ovat yhtä jaloja, yhtä huonoja, yhtä ju- 
malallisia, yhtä pirullisia ja yhtä yksinäisiä kuin hän 
itse ja koettaa oppia tuntemaan, anteeksiantamaan ja 
rakastamaan kanssaihmisiään. Kun hän tietää, miten 
suhtautua ihmisten suruihin, niin, vieläpä heidän syn- 
teihinsä — tietäen, että kullakin on omat kovat taiste- 
lunsa monenlaisissa vaikeuksissa. Kun hän osaa tehdä 
ystäviä ja pitää ne — ja ennenkaikkea tietää tulla ys- 
täväksi oman itsensä kanssa. Kun hän rakastaa kukka- 
sia, pyydystää lintuja ilman pyssyä, ja tuntee jo unoh- 
tuneita ilon värähdyksiä kuullessaan lasten naurua. 
Kun hän saa olla onnellinen ja ylevämielinen keskellä 
elämän jokapäiväistä raadantaa. Kun huurteessa ki- 
malteleva puu ja virran kalvossa leikkivät auringon 
säteet hillitsevät häntä, niinkuin kauan kuolleen rakas- 
tetun muisteleminen. Kun ei yksikään tuskanhuuto 
kuulu hänen korviinsa turhaan, eikä yksikään käsi 
ojennu saamatta vastausta. Kun hän löytää hyvän kai- 
kissa uskonnoissa, jotka auttavat ihmistä käsittämään 
jumalallisia asioita ja elämän suurta tarkoitusta — 
mikä nimi noilla uskonnoilla sitten lieneekin. Kun hän 
osaa nähdä tien vierellä olevassa mudassa jotakin 
muuta kuin pelkkää lokaa ja kehnommankin kuolevai- 
sen kanssaihmisensä kasvoissa muutakin kuin syntiä 
ja pahuutta. Kun hän tietää miten rukoilla, miten ra- 

kastaa, miten toivoa. Kun hän uskoo itseensä, lähim- 
mäiseensä ja Jumalaan ja kädessään miekka pahaa 
vastaan, sydämessään laulunkipinä — iloitsee elä- 
mästä, kuolemaa pelkäämättä! Sellainen ihminen on 
löytänyt todellisen muurarisalaisuuden, sen ainoan, 
jota hän sitten koettaa viedä ulos maailmaan. 


+ 


Vapaamuurariuden filosofia 


Vapaamuurarius ohjaa meidät vapautumaan ah- 
taista ja ulkokultaisista käsitteistä. Se opettaa meille, 
että ihmisyys on kaiken uskonnon sielu. Me emme kos- 
kaan loosheissamme suvaitse minkäänlaisia uskonnol- 
lisia riitaisuuksia ja vapaamurareina me seuraamme 
ainoastaan kaikkiallista Luonnon uskontoa. Palvellen 
säälin ja rakkauden Herraa me uskomme, että Hän ot- 
taa aina ja kaikkialla vastaan ne, jotka pelkäävät 
Häntä ja noudattavat oikeamielisyyttä. Me tunnustam- 
me veljiksemme kaikki ne vapaamuurarit, — olkoot he 
kristittyjä, juutalaisia tai muhamettilaisia — jotka ei- 
vät riko niitä hyvän ja oikean lakeja vastaan, jotka 
Kaikkivaltias on kirjoittanut jokaisen ihmisen sydä- 
meen ja jotka pelkäävät Häntä ja noudattavat oikea- 
mielisyyttä. Ja vaikka me kuljemmekin eri teitä, niin me 
emme vihaa emmekä vainoa toisiamme. Tarkoituksem- 
me on päästä samaan päämaaliin. Me tiedämme, että 
vaelluksellamme on sama määränpää ja meidän har- 
tain toivomme on kohdata toisemme täydellisen onnen 
looshissa. Eikö ole ihana sellainen järjestö, jota elä- 
hyttää tällaiset tunteet! Kuinka mieluisan täytyykään 
sen olla Hänelle, joka istuu iankaikkisen säälin valta- 
istuimella — Jumalalle, joka ei katso henkilöihin! 

W:m Hutchinson: , Vapaamuurariuden henki”. 


Vapaamuurariuden filosofia 


Paimen löytyykö sinussa filosofisuutta?”') kysyy 
Touchstone Shakespearen näytelmässä. Sama kysymys 
on meidän aina tehtävä itsellemme. Kauan sitten sanoi 
Kant, että filosofian tehtävänä ei ole paljastaa to- 
tuutta, vaan asettaa asiat oikeaan järjestykseensä, löy- 
tää niiden rytmi ja olemisen syy. Filosofia alkaa ih- 


1) ,, Miten haluatte” (II näytös). Shakespeare ei tarkoita 
mitään salaista seuraa, mutta muutamat hänen viittauksensa 
ilmaisevat, eitä hän tiesi enemmän kuin kirjoitti. Hän an- 
taa kuvauksen , laulavista muurareista, jotka rakentelevat 
kultaisia kattoja” (Henrik V, 1 näytös), ja vertaa heitä työtä- 
tekevään mehiläisparveen. Tiesikö hän, mitä mehiläiskeko 
merkitsee vapaamuurariuden vertauskuvakielessä? (Katso 
mieltäkiinnittävää artikkelia ,,Shakespeare ja vapaamuura- 
rius”, American Freemason'in” tammikuun numerossa v. 
1912). Se muistuttaa suuresti erästä lukua Izaak Waltonin 
teoksessa ,,Complete Angler” (Mestarionkija), jossa onki- 
mies haastelee pylväiden merkityksestä tavalla, joka suu- 
resti muistuttaa ,,Old Chargesin”? sanontatapaa. Mutta 
Hawkins huomauttaa ,,Anglerin” painoksessaan, että Wal- 
ton oli Elias Ashmolen ystävä ja oli saattanut kuulla va- 
paamuurariudesta häneltä. (,, 4 Short Masonic History”, kirj. 
F. Armitage, voi. II kap. III.) 

mettelyllä. Sa katselee kaikkea tuttua niinkuin vie- 
rasta. Avarana kuin maailma, lempeänä ja kaunopu- 
heisena, on se , yhdistelmä tieteestä, runoudesta, us- 
konnosta ja logiikasta.') Sen vaikutus tekee leppeäm- 
mäksi, avartaa, jalostaa, laajentaa ja kirkastaa kat- 
seemme, antaa enemmän ilmaa, enemmän valoa, enem- 
män tilaa ja enemmän taustaa. 

Kun katselemme vapaamuurariutta tässä avarassa 
ja viehättävässä valossa, näyttää se meistä uljaalta 
muinaiselta kadetraalilta, jonka vuodet ovat tehneet 
harmaaksi ja jonka askelmat ovat kuluneet lukematto- 
mien elävien ja kuolleiden askelten poljennasta. Se on 
kokemuksiltaan rikas, mutta se ei herätä sääliä, sillä 
se on voimakas ja luja. Astuttuamme sen ovista sisään 
me ihmettelemme sen korkeutta ja hämmästyen tuijo- 
tamme ikkunoihin, joiden takaa kuultaa Äärettömyy- 
den kunnia ja hämäryys; me ihailemme sen pylväitä, 
jotka ylväästi kohoavat korkeutta kohti ja ylhäällä kaa- 
rina yhtyvät toinen toisiinsa, sekä kattoa, jonka ku- 
vusta tähdet kimaltelevat. Me kysymme ehdottomasti 
itseltämme, mistä on ilmestynyt tämä uskon ja ystä- 
vyyden pyhättö ja mikä on tämän temppelin tarkoitus, 
joka totuuden janon ja kauneuden kaipuun pystyttä- 
mänä kohoaa ilmoille kevyenä kuin soitto, ilman merk- 
kiäkään ajan hampaan kosketuksesta tai rappion jäl- 
jistä? Mikä oli se usko, joka on rakentanut tämän sie- 


1) ,,Some Problems of Philosophy”, kirj. William James. 

lujen asunnon, mikä se filosofia, joka on sen pohjana 
ja pitää sitä yllä? Oikein lauloikin Longfellow kokoel- 
massaan ,,The Builders”: 


,, Vanhemman taiteen aikahan 
mestarit muovaili tarkimmasti 
pienimmän kohdan jokainoan: 
jumalat katsovi juureen asti.” 


Tutkiessamme —vapaamuurariuden perusteita huo- 
maamme me sen pohjana olevan tämän kaikkien to- 
tuuksien perustotuuden ja totuuksista ensimmäisen ja 
viimeisen, nimittäin rajattoman ja korkeimman Todelli- 
suuden. Vapaamuurarilooshin kynnyksellä vaaditaan 
jokaista, olkoon hän prinssi tahi talonpoika, tunnusta- 
maan uskonsa kaikkivaltiaaseen Isään Jumalaan, Ark- 
kitehtiin ja kaikkeuden Rakennusmestariin.') Tämä 


1) V. 1877 ,Grand Orient” Ranskassa poisti raamatun 
alttariltaan ja pyyhki rituaaleistaan kaikki jumaluuteen täh- 
täävät viittaukset. Tämän johdosta melkein kaikki maail- 
man Suuret Looshit eroittavat ,, Grand Orientin” toveruu- 
destaan. Vapaamuurariutta koskevan kappaleen kirjoittaja 
teoksessa ,, Catholic Encyclopaedia” painostaa voimakkaasti 
tätä tapahtumaa, mutta hän on paljon suopeampi , Grand 
Orientia” kohtaan kuin monet muut vapaamuurariudesta 
kirjoittajat. Hän ymmärtää, että toimenpidettä ei ollut kä- 
sitettävä niin, että Ranskan muurarit olisivat jumalankiel- 

tunnustus ei ole pelkkä sanoista laadittu kaava, vaan 
ehkä pyhin ja syvällisin vakuutus, mitä ihmishuulet 
voivat lausua. Olla välittämättä Jumalasta merkitsee 
samaa kuin olla välittämättä siitä kaikkein suurim- 
masta todellisuudesta, joka on kaiken inhimillisen pyr- 
kimykseni ja kiihkeän tavoittelun takana. Ei mikään ra- 
kennus, jonka rakentaja ummistaa silmänsä elämän 
tarkoitukselta eikä ota huomioon kaikkeuden lakeja, 
kestä kauan pystyssä Se rakennus on rakennettu 
hiekalle ja tuomittu kaatumaan, silloin kun tuu- 
let puhaltavat ja virrat käyvät sen yli, sillä siltä 
puuttuu varma perusta. Ei mikään inhimillinen vel- 
jeys, jonka inspiratsionin lähteenä ei ole tämä tietoi- 
suus, että Jumala — tunnustettu tahi tunnustamaton 


täjiä sanan tavallisessa merkityksessä, vaan että he uskovat, 
että ateisteja sanan ehdottomassa merkityksessä ei löydy; ja 
hän lainaa Albert Piken sanat: , Henkilöä, jolla on kor- 
keampi käsitys Jumalasta kuin muilla ihmisillä hänen ym- 
pärillään ja joka ei tunnusta, että heidän käsitykseensä si- 
sältyisi Jumala, kutsuvat helposti asteistiksi sellaiset, jotka to- 
dellisuudessa uskovat Jumalaan paljon vähemmän kuin hän.” 
(, Morals and Dogma”, p. 643.) , Niinpä esim., jatkaa Pike, 
kutsuttiin ensimmäisiä kristittyjä, jotka eivät tunnustaneet 
pakanoiden jumalia jumaliksi, ateisteiksi ja tuomittiin kuo- 
lemaan.” Meidän ei tarvitse ryhtyä puolustamaan , Grand 
Orientia”, mutta ymmärtäkäämme sen katsantokantaa ja 
suhtautumista, sillä muuten voidaan meitä syyttää alhai- 
sesta ulkokultaisuudesta yhteen ainoaan sanaan nähden 
itse todellisuuden ollessa kaikkien yhteinen aarre. Ennen- 

— on Isä, kestä kauan; sellainen veljeys on haihtuvaa 
kuin usvapilvi, se on petollista ja haurasta ja häviää 
nopeasti. Jos otamme vaarin itse elämän tarkoituksesta 
ja heittäydymme tutkimaan sen syvyyksiä, niin tuo se 
eteemme Jumalan, joka on maailman perusta. Juuri 
tällä perustalla lepää vapaamuurariuden kulmakivi. 
Siitä syystä se kestää ja varttuu eivätkä helvetin portit 
sitä pidätä. 

Samalla kun vapaamuurarius uskoonsa ja filoso- 
fiaansa') nähden on teokraattinen, ei se rajoitus ju- 
maluus-käsitettään, vielä vähemmin tahtoo antaa 
mitään muuta nimeä ,Nimettömälle, jolla on sata 
nimeä.” Vapaamuurariuden viehättävimpänä piirteenä 
onkin se, että se on kautta aikojen etsinyt Kadotettua 


kaikkea oli selvillä se, että Ranska tarvitsi jok'ainoan mie- 
hen ja naisen apua, joka vihasi latinankielistä papillisuutta, 
saadakseen aikaan kirkon ja valtion eron; siitä johtui ,, Grand 
Orientin” menettely. Toiseksi, Ranskan vapaamuurarit yh- 
tyvät Plutarkokseen siinä, että mikään Jumala-käsite ei ole 
vähääkään parempi kuin pimeä ja vääristelty taikausko, 
joka pitää ihmisiä kauhun vallassa; ja he pyyhkäisivät pois 
sanan, jossa moni näki piilevän arvotonta uskoa — sitä voi- 
makkaammin kootuin voimin taistellakseen ylevämmän 
ajattelun puolesta. (,, The Religion of Plutarch”, kirj. Oake- 
smith; myös Baconin tutkielma ,, Superstition.” ) Me voimme 
tuomita sen typeräksi, mutta meidän tulisi ainakin ymmär- 
tää sen henki ja tarkoitus. 


1) ,, Theocratic Philosophy of Freemasonry”, kirj. Oliver 


28 


Sanaa'), Nimetöntä Nimeä. Tämä etsintä ei koskaan 
väsähdä, ei koskaan veltostu. Etsijä tietää, että kaikki 
nimet ovat riittämättömiä ja kaikki sanat ainoastaan 
vertauskuvia totuudesta, joka ei mahdu mihinkään sa- 
noihin, sillä jokainen aakkonen tosiasiallisesti on ke- 
hittynyt jostakin inhimillisen uskon ja toivon alkeis- 
muotoisesta merkistä tai ilmiöstä. Näin vapaamuura- 
rius — kaukana siitä että se rajoittaisi Jumala-käsitettä 
— koettaa vielä nytkin hakea avainta, joka entistä tyy- 
dyttavämmin paljastaisi maailmankaikkeuden tarkoi- 
tuksen, joka tänään näyttää niin ihanalta ja kirkkaalta 
mutta jo huomenna niin pimeältä ja pelottavalta. Ja se 
kutsuu kaikkia ihmisiä mukaan tähän etsintään: 

, Yhtyä totuuden vapaudessa, 

riemuissa polkujen vastaisten, 

sielun keväässä ikuisessa, 

jumalaatosta avartaen.” 

Totisesti, ihmisen tietoisuus yhteydestään Ikuisen 
kanssa, kutsuttakoon sitä millä nimellä hyvänsä, vai- 
mentaa kaikki sanat, kaikki väitteet ja kaiken tuo- 
mion. Omistaminen on tärkeintä eikä tunnustaminen; 
jos epäröimme tunnustaa, on vika varmasti suurim- 
maksi osaksi meissä itsessämme. Kaikki sukulaishenget 


1) ,, History of The Lost word”, kirj. J. F. Garrison, liite 
teokseen ,, Early History and Antiguities of Freemasonry”, 
kirj. G. F. Fort. Yksi loistavimmin kirjoitettuja vapaamuu- 
rarikirjoja, sekä oppineisuutensa että kirjallisen tyylinsä 
puolesta. 

voivat yhtyä Alexander Popen, joka itse oli vapaamuu- 
rari, ,Kaikkialliseen rukoukseen”: — 


,,Isä kaikkien! Kaikkihin aikoihin 
maan äärissä kaikissa kumarsi Sua 
niin pyhimys, villi kuin viisaskin, 
Jehovah, Jupiter, Herra, Sua!” 


Kaunopuheisesti ja yksimielisesti selittävät vapaa- 
muurariajattelijamme Jumalan ykseyden, rakkauden ja 
sielun kuolemattomuuden olevan vapaamuurarifiloso- 
fian suuren perustotuuden. Siitä johtuu heidän ehdo- 
ton yhteyden tunteensa ihmiskunnan kanssa ja rakkau- 
tensa siihen.') Heidän mielestään vapaamuurariuden 


1) Symbolisin of Masonry”, kirj. t:ri Mackey, y.m. teokset. 
Tarvitsee tuskin mainita, että kolminaisuuden oppi, minkä 
symbolina on kolmikulma — Pythagoraalla se tosin mer- 
kitsee terveyttä ja pyhyyttä — ei koskaan ole tarkoitettu 
olemaan ristiriidassa jumaluuden ykseysopin kanssa vaan 
ainoastaan tekemään sen selvemmäksi. Liiankin usein 
on jo selitetty, että se on jotakin muuta ja enemmän kuin 
törkeää kolmijumalaisuus-uskoa. Puhtaimmillaan ollen se 
ei ole sitä. Kolminkertainen jumala, mutta ei kolmea ju- 
malaa”, sanoo Augustinus, tarkoittaen jumaluuden kolmea 
ilmenemis muotoa — ei sen matemaattista luontoa vaan 
sen moninaisuutta, sen erilaisuutta kaikkeudessa. W. N. 
Clarke vainaja, joka teologiaa katseli enemmän terveen 
järjen kannalta kuin kukaan hänen ajallansa, huomautti, 
että meidän aikanamme taistelu kolminaisuudesta on lakan- 
nut, sillä oppi Jumalasta, joka on Isä, on sulattanut itseensä 
kaiken sen lämmön, värikkyyden ja hellyyden, mikä sisäl- 
tyy kolminaisuus-oppiin. 

suurena tehtävänä on säilyttää polyiheismin, dualismin 
ja loppumattoman hämmennyksen keskellä näitä ar- 
vokkaita totuuksia, joiden ohella ajatustapojen ja us- 
kontojen pitkässä kehityssarjassa kaikki muu kuihtuu 
ja himmenee. Myöskin tiede on lopulta astunut puolus- 
tamaan tätä nerokasta sisänäkemiskykyä paljastamalla 
vastustamattomalla ja tehokkaalla tavalla maailman- 
kaikkeuden ykseyden. Maailman kaikkeus on kieltä- 
mättä ikuisesti tyhjentymätön ihme. Me löydämme sen 
sopusointuisuuden ainoastaan totuudessa, että Juma- 
lassa on kaikki yhtä. Muuta avainta ei ole. Tälle sy- 
välliselle pohjalle rakentaa vapaamuurarius perus- 
tansa sekä pystyttää sille lujan rakennuksensa. Jos 
tämä perusta on väärä ja kestämätön, silloin myös 


,,Laho on taivaan kaarikatto, 
on pirstaleille perustettu maa.” 


Vapaamuurariuden alttarilla on aukilevitettynä Raa- 
mattu, joka historian kehityksestä ja ajan vaihteluista 
huolimatta aina pysyy suurimpana ja uudenaikaisim- 
pana kirjana — koko sivistyselämän moraalisena käsi- 
kirjana. ') 


1) ,,The Bible the Great Source of Masonic Secrets and 
Observances” (Raamattu, vapaamuurariuden salaisuuksien ja 
havaintojen suuri lähde), kirjoittanut tri Oliver. Jokainen 
vapaamuurari tietää, kuinka tärkeän osan Raamattu muo- 
dostaa järjestömme symboliikassa, menoissa ja opetuk- 
sissa; yhtä suuri osa on sillä myöskin sen kirjallisuudessa. 

Sen jokaisella sivulla, sen sananlaskujen ja ver- 
tauskuvien, sen hämärien ennustusten, evankeliumien ja 
epistoloiden takaa loistaa tämä häviämätön ja ikuinen 
totuus: ora ainoastaan yksi Jumala, joka on rakkaus. 
Se vaatii, että ihmiset rakastavat toinen toisiaan, ovat 
oikeudenmukaisia, lempeitä, eivät tahri itseään syn- 
nillä ja ovat nöyrät Hänen edessään, jonka kädessä 
ovat. Me luemme Raamatussa Galilean miehestä, joka 
opetti, että kaukaisessa menneisyydessä olivat kaikki 
ihmiset sukulaisia keskenään ja että heillä on sama 
alkuperä, samat velvollisuudet ja päämäärä. Siitä 
syystä meidän tulee lohduttaa murheellisia, ohjata 
vaeltajaa tielle ja jakaa leipämme nälkäisen kanssa. 
Sillä tavoin ainoastaan me teemme hyvää itsellemme, 
sillä me olemme kaikki yhden suuren perheen jäseniä 
ja yhden vahingoittaminen merkitsee vahingontekoa 
kaikille. 

Vapaamuurarius on kaikkina aikoina uskollisesti 
opettanut tätä syvällistä ja ylevää uskoa, josta pulp- 
puilee sankarillinen; alttius, siveellinen itsekunnioitus, 
oikea veljeyden tunne, horjumaton usko elämään ja te- 
hokas lohdutus kuolemassa. Järkähtämättä se on ju- 
listanut sitä kautta vuosisatojen ja meidän päivinämme 
kaikista innokkaimmin. Tuskin on koskaan pidetty ai- 
noatakaan vapaamuurariluentoa, olkoon sen pitäjänä 
ollut korkea virkailija tai vähäpätöinen luennoitsija, 
ja tuskin on koskaan ollut ainoatakaan vapaamuurari- 

keskustelutilaisuutta ilman että ei olisi voimakkaasti te- 
roitettu mieliin tätä ainoaa todellista uskontoa, joka 
on vapaamuurariuden sisin sielu, sen a ja o, sen valo 
ja voima. Tähän uskoon se nojaa, tässä uskossa se 
elää ja työskentelee ja tämän uskon avulla se on lo- 
puksi voittava, sittenkuin nykyhetken melu ja sekasorto 
ovat häipyneet olemattomiin kaiken sen mukana, mikä 
ne aikaansaa. 


II. 


Tästä yksinkertaisesta uskosta kasvaa se filosofia, 
jota vapaamuurarius opettaa merkkien ja symboolien, 
kuvien ja vertausten avulla. Lyhyesti ja selvästi ilmais- 
tuna se opettaa, että luonnon valeverhon takana, luon- 
nossa itsessään ja sen yläpuolella, on Korkein Järki, 
joka on kaiken alku, kaiken käskijä ja ohjaaja ja että 
ihmiselämän ja sen liikuttavan historiallisen tarinan 
takana ja yllä vallitsee Kaikkein Korkeimman oikea- 
mielinen tahto ja älykäs tajunta. Lyhyesti sanoen, että 
ensimmäisenä ja viimmeisenä maailmankaikkeudessa 
on järki, että syvällisintä ja korkeinta on tajunta, ja 
että lopullinen totuus on ehdoton rakkaus. Tätä uskoa 
korkeammalle ei voi kukaan kohota, tätä ajatusta sy- 
vemmäksi ei kukaan tunkeutua. 

Fi löydy muuta kuin yksi ainoa varsinainen vaihto- 
ehto tälle filosofialle. Se ei ole ateismi — mikä usein- 

kaan ei ole muuta kuin pidättymistä taikauskosta — 
sillä ehdottoman ateismin kannattajia on niin vähän, 
jos ollenkaan, ja sen älyllinen asema on liiaksi epä- 
varma voidakseen koskaan muuttua todelliseksi vaa- 
raksi. Ateisti, jos sellaista löytyisi, on orpo, koditon 
kulkuri, joka koditonna ja yksin vaeltaa ajallisen yön 
pimeitä katuja. Tämä vaihtoehto ei myöskään ole ag- 
nostisismi, joka ei ole mitään muuta kuin ohimenevä 
ajatustapa, ellei se suorastaan merkitse älyllisen vara- 
rikon myöntämistä tai ovelaa suunnitelmaa, jonka pe- 
rustalla päästä korkeamman ajattelun valoisesta ja vä- 
syttävästä taakasta. Se epäröi ikuisesti ja on niin- 
kuin aasi, joka kahden heinäsuovan väliin sidottuna 
kuolee nälkään voimatta tehdä päätöstä. Todellinen 
vaihtoehto on materialismi, joka filosofiassa näytteli 
niin suurta osaa viisikymmentä vuotta takaperin ja 
joka, jouduttuaan sillä alalla tappiolle, nyt on siirtynyt 
käytännöllisen elämän alalle. Tämä peloittava vaihto- 
ehto kieltää ihmiskunnan suuren uskon ja imee myrk- 
kysienen tavalla ihmisrodusta pois kaikki korkeat ihan- 
teet ja pyrkimykset. Sen opinkappalten mukaan maail- 
mankaikkeuden alkuna ja loppuna ovat atoomit ja itse 
maailmankaikkeuden muodostaa niiden tanssi, niiden 
yhdistelmät ja kehitys. Järki, tahto, tunne, luonne ja 
rakkaus, kaikki nuo ovat satunnaisia, ohimeneviä, tur- 
hia ilmiöitä. Kaikkivaltias tekijä on maan lieju, lopulli- 
nen totuus tomu ja kohtalomme määränä tämä: 
maasta olet sinä tullut ja maaksi pitää sinun jälleen 
tuleman.” 

Tarvitsee tuskin sanoa, että tätä äärimmäistä ja 
kauhistavaa käsitystä vastaan on vapaamuurarius aina 
esiintynyt henkisen elämän todistajana. Sielun taiste- 
lussa kaikkea alhaista vastaa ja sen kamppailussa 
puhtaan jumaluuden voitolle pääsemiseksi on se aina 
asettunut korkean ihanteellisuuden ja inhimillisen op- 
timismin puolustajaksi. Se katselee elämää ja maail- 
maa henkiseltä kannalta ja näkee kaiken olevan sopu- 
soinnussa kokemuksiin = perustuvien = tosiasioiden, 
terveen 
järjen ja omantunnon kanssa. Toisin sanoen, se roh- 
kenee selittää maailmankaikkeuden arvoitusta kaiken 
sen avulla, mikä ihmisessä on korkeinta, eikä sen 
avulla, mikä hänessä on alhaisinta. Se vakuuttaa, että 
sielu on läheistä sukua iankaikkiselle hengelle ja että 
viettämällä vanhurskasta elämää sielun ikuinen luonne 
pääsee ilmenemään') 


y Viittaamme Platon suuremmoiseen todisteluun ,,Tasa- 
vallassa” (VI kirja). Tämän kirjoittaja ei halua vapaamuu- 
rariuteen nähden luoda mitään teknillisen idealismin dog- 
mia, ei subjektivisia, objektivisia enempää kuin muutakaan. 
Hän ei usko kiinteään maailmankaikkeuteen, joka edeltä- 
päin laaditun suunnitelman mukaan paljastaa itseään, vaan 
ihanteelliseen maailmaan, missä elämä tarjoaa seikkailun 
viehätystä ja suloista hurmaa. Hän ihailee Rudolf Eucke- 
nin uutta idealismia, joka saarnaa ,riippumatonta henkistä 
elämää” — se tahtoo sanoa, riippumatonta säännöllisistä 
vuorovaihteluista — ja pitää kiinni siitä tosiasiasta, että 
elämän merkitys riippuu siitä, ,,elämmekö sisällämme 
sellaista elämää, joka ei ole ajasta”. Näiden sivujen tar- 

Tämän filosofian pohjalla lepää vapaamuurarius, 
tuntien aliansa olevan maaperän kallionlujaksi: — 
,,Hän kulmakivi temppelin, 
Hän perustus on pyhätön; 
ja kunnes työmme valmis on, 
työmiehen tien Hän määrätköön.” 

Kaiken inhimillisen ajattelun merkitys, olkoon se tie- 
teellistä, filosofista tai uskonnollista laatua, riippuu 
siitä, uskommeko ihmisen jumal-sukulaisuuteen. jos se 
usko on väärä, murskautuu inhimillisen ajattelun temp- 
peli raunioiksi ja katso! — me emme tiedä mitään, eikä 
meillä ole mitään keinoa oppia. Mutta ihmisen suku- 
laisuus sen järjen kanssa, joka sen on luonut, osoittaa, 
että maailmankaikkeutta voidaan tajuta, että me voim- 
me seurata sen voimia, ottaa selvää sen laeista, laatia 
siitä kuvan ja havaita äärettömyyden piirteen jokai- 
sessa sen pienimmässäkin osasessa. Myöskin ihmisen 
luonteessa on kaksi puolta, jotka kohottavat hänet ylä- 
puolelle eläimellistä tasoa ja osoittavat hänen juma- 


koituksena on tehostaa sitä henkistä elämänkatsomusta, 
joka on vapaamuurarifilosofian takana ja sen perustana, 
osoittaa ihanteiden todellisuus, niiden hyvä vaikutus hau- 
raaseen inhimilliseen elämäämme ja julistaa, että on välttä- 
mätöntä pysyä niille uskollisena, jos kerran aiomme raken- 
taa ikuisuutta varten. Sillä filosofia, kuten Plotinus sa- 
n00, sittenkin ainoastaan ,viittaa tien ja ohjaa matkus- 
tajaa; näköala on niitä varten, jotka tahtovat sitä katsella”. 
Mutta suunta merkitsee paljon niille, jotka etsivät totuutta 
oppiakseen sitä tuntemaan. 

lallisen syntyperänsä. Ne ovat ymmärrys ja omatunto, 
joista kumpikaan ei ole kotoisin ajattelusta ja aisti- 
maailmasta vaan näkymättömästä, häviämättömästä 
maailmasta. Se merkitsee, että ihminen on olento, joka, 
olematta personallisesti kuolematon, on oman olemuk- 
sensa luonnosta pakoitettu elämään siten kuin olisi hän 
kuolematon. Ellei elämä ole täydellisesti tyhjää, vailla 
johdonmukaisuutta ja järkeä, todistaa ihmisen oma 
sielu varmasti ja profeetallisesti omaa korkeaa suku- 
peräänsä. 

Tutkikaamme myös, mitä merkitsee se, että tämä ih- 
misen voimakas sielu on sukua kaiken olevaisen ikui- 
selle Sielulle. Se merkitsee, että me emme ole tomusta 
tehtyjä olentoja, jotka sattuma on tänne heittänyt, vaan 
Kaikkein Korkeimman lapsia, ikuisuuden kansalaisia, 
kuolemattomia, niinkuin Jumala meidän Isämme on 
kuolematon, ja että sieluihimme kätkeytyy ikuinen, jat- 
kuva velvoitus elää sieluillemme arvokkaalla tavalla. 
Se merkitsee, että kaikki ajatuksemme, puhtaat tunteem- 
me ja koko toimintamme ja elämämme ura on lähei- 
sessä ja alinomaisessa kosketuksessa Ikuisen kanssa. 
Tällainen filosofia valaisee maailmankaikkeutta niin- 
kuin auringonnousu, vahvistaa sielun hämäriä, hiljai- 
sia aavistuksia, paljastaa mysterioiden tarkoitukselli- 
suuden ja synnyttää toivottomuuden keskellä toivonki- 
pinän. Se paljastaa inhimillisen elämän väririkkauden, 
kaunistaa ja tekee sisältörikkaaksi kuolevaisen elämäm- 
me ohikiitävät vuodet, jotka ovat lyhyet silloinkin kun 

tuntuvat pisimmiltä ja katkeavat kauneimmillaan olles- 
saan. Se suo jokaiselle meistä, kuinka alhaisia ja hy- 
lättyjä lienemmekin, paikan ja osallisuuden historian 
suunnattomassa kehityskulussa ja tekee meistä Ikui- 
sen työtovereita Hänen työskennellessään ihmiskunnan 
lunastamiseksi, pakottaen meitä täyttämään Hänen 
tahtoansa maan päällä niinkuin taivaassa. Se alistaa 
älyn valtansa alle, sulattaa sydämen ja luo tahtoon 
sen itsekunnioituksen tunnon, jota ilman mitään kor- 
keata ja sankarillista elämää ei ole. Tällaiselle filoso- 
fialle rakentuu vapaamuurarius ja, niinkuin kalliosta 
erämaan keskellä, siitä virtaavat ulos ne välkkyvät vir- 
rat, jotka vuolaina vyöryvät tämän meidän maailmam- 
me läpi, sitä kastellen. 


III. 


Koska ihmisen sielu on sukua jumaluudelle ja kät- 
kee voimia, joille kukaan ei voi asettaa rajoja, on se 
täysin vapaa. Senpä vuoksi vapaamuurarius, uskolli- 
sena filosofialleen ja inspiroidulle uskolleen, on ollut 
pakoitettu historiallisena vaatimuksenaan esittämään 
omantunnon ja ajattelun vapauden ja kaikkien ihmisten 
oikeuden seisoa suorina, kahleettomina ja pelkäämättä 
yhdenvertaisina Jumalan ja ihmisten edessä, kunnioit- 
taen toinen toisensa oikeuksia. Tulee muistaa, että en- 
nenkuin mikään järjestö julisti tätä totuutta tai ennen- 

kun se oli puettu mihinkään valtiolliseen hallitusmuo- 
toon, piili se jumalan tajunnassa ja inhimillisen sie- 
lun sisällä. Eikä vapaamuurarius ole hiuskarvan ver- 
taa poikkeava tästä ikivanhasta ja paljon sisältävästä 
viisaudesta, ennenkun kaikki ihmiset yli koko maailman 
ovat ruumiiltaan, hengeltään ja sielultaan vapaat. 

Kun totuuden valo on kerran karkoittanut tieltään 
ennakkoluulon pilvet, silloin maailma on antava tun- 
nustuksensa  vapaamuurariudelle niiden palvelusten 
johdosta, joita se on tehnyt ajatuksen ja uskon vapau- 
delle. Ylevimmän osan sen historiassa ja arvokkaim- 
man aatteen sen opetusten joukossa on muodostanut 
tämä sen kaikkina aikoina esittämä vaatimus, että 
jokaisella ihmisellä täytyy olla oikeus ja velvollisuus 
etsiä sitä valoa, joka ei ole milloinkaan ketään vahin- 
goittanut ja sitä totuutta, joka tekee ihmisen vapaaksi. 
Läpi vuosisatojen, aikoina sellaisinakin, jolloin suurim- 
pana rikoksena ei pidetty murhaa vaan ajattelemista, 
jolloin ihmisten omatunto oli kytketty vankina papillis- 
ten vaunujen pyörään, aina ja kaikkialla on vapaa- 
muurarius puolustanut ihmisten oikeutta oppia tunte- 
maan totuus ja katsella esteettä täältä maan päältä 
kohti Jumalan kasvoja. Sen tunnussanana ei ole ollut 
vapaus uskonnosta vaan uskonnon vapaus, sillä sa- 
malla tavalla ulkokultainen dogmatismi synnyttää 
epäilyä. Tunnettua on myöskin, että meidän rotumme 
on kehittynyt pisimmälle kaikilla niillä aloilla, joilla se 
kauimmin on saanut olla vapaana. 

Vapaamuurarius on aina kohottava peitsensä niitä 
vastaan, jotka tahtovat kahlita ajatuksen ja sijaan 
asettaa ikuisen, mutta kuluneen auktoriteetin, jotka 
menneisyyden kuivettuneeseen käteen tahtovat antaa 
valtikan, jolla voitaisiin hallita eteenpäin pyrkivää ja 
tulevaisuuden enteitä sisältävää nykyisyyttä ja sulkea 
nykyjään elävien oppineiden huulet manalle menneiden 
oppineiden lauselmilla. Se tahtoo hallitsemista ilman 
tyranniutta ja uskontoa ilman taikauskoa. Ja yhtä var- 
maan kuin aurinko nousee ja laskee, yhtä varmaan 
sen taistelun tulee kruunaamaan voitto. Tappio on 
mahdoton, koska se ei taistele väkivaltaisin keinoin 
vielä vähemmän salajuonin, vaan totuuden ja lempey- 
den voimalla ja vetoamalla järkeen. Se ei yritä tuhota 
vihollisiaan vaan tahtoo johdattaa heidät uskonvapau- 
teen ja veljelliseen rakkauteen. 

Fikä vapaamuurarius vaadi uskonvapautta ainoas- 
taan siinä muodossa, että ihmisten olisi sallittu pi- 
tää se, mitä pitävät totuutena, vaan se vaatii 
yhtä voimakkaasti vapautta siinä muodossa, minkä 
usko, joka vapauttaa sielun epäilysten ja pelon kah- 
leista, antaa sielulle. Siitä syystä koettaa se kaikilla 
henkisen kulttuurin keinoilla ylläpitää ihmisten sydä- 
missä suurta ja yksinkertaista luottamusta jumalalli- 
seen hyvyyteen, elämän arvoon ja sielun kuolematto- 
muuteen — luottamusta, joka niin helposti murskau- 
tuu vuosien vieriessä raudanraskaina eteenpäin. Jos 
saatte ihmiset vahvasti uskomaan rajattomaan sääliin, 

joka kätkeytyy tämän hämärän maailman taa, vapau- 
tatte te heidät lukuisista kauhuista. Heidän) sydämensä, 
joka kerran oli kauhun temppeli, missä vain varjot 
kummittelivat, muuttuu kirkkauden ja riemun pyhä- 
töksi, ja heidän elämänsä rikastuu, laajenee ja muut- 
tuu yhtäjaksoiseksi palveluksi. Ja aika ei ole enää mi- 
kään tyranni. Jos annatte ihmiselle yhden ainoan päi- 
vän elämisen aikaa, niin hän on niinkuin häkissä oleva 
lintu, joka iskee siipensä häkkinsä tankoja vastaan. 
Mutta antakaa hänelle aikaa kokonainen vuosi vaeltaa 
sinne ja tänne, ajatella ja suunnitella, niin te vapau- 
tatte hänet yhden päivän tyranniudesta. Laajentakaa 
hänen elämänsä toimikausi 50 vuoteen, niin hänen 
käytökseensä ilmestyy enemmän moraalista arvokkuutta 
ja voimaa kuin muutoin olisi ollut mahdollista. Mutta 
antakaa hänen tuntea ikuisuus, antakaa hänen tun- 
tea, että hän suunnittelee ja toimii ajattomassa ajassa, 
että yläpuolella hänen kompastustensa ja syntiensä 
leijailee ja odottaa äärettömyys — silloin hän on va- 
paa! 

Tärkeintä loppujen lopuksi ei kuitenkaan ole elämän 
runsaus ja määrä, vaan sen laatu, sen syvyys, sen puh- 
taus, sen voimakkuus, sen henkinen hienous ja sielulli- 
nen joustavuus. Tästä johtuu, että vapaamuurarius niin 
kiinteästi teroittaa luonteen kasvatuksen, oikeudenmu- 
kaisuuden ja siveellisen kulttuurin merkitystä sekä sen 
henkisen näkemyksen tärkeyttä, jota ilman ihmisen äly 
on himojen ja halujen orja. Ainoastaan noudattamalla 

oikeuden, totuuden, puhtauden ja rakkauden lakeja sekä 
jumalan korkeata tahtoa voi ihminen tulla voimakkaaksi 
ja suureksi sielultaan. Kysymys on siitä, miten elää. 
Vanhuksenkin vielä harmaapäisenä on etsittävä jotakin 
toista, viisaampaa elämäntapaa. Hän ei voi vuosi vuo- 
delta nojata elämäänsä uskoon, vaan tulee hänen käyt- 
tää oikeuden kulmamittaa, vilpittömyyden vesivaakaa 
sekä kompassia, jonka avulla voi hallita himoja, ja vii- 
votinta, jolla voi jakaa aikansa työtä, lepoa ja ihmis- 
ten palvelua varten. Alottakaamme nyt heti ja etsi- 
käämme viisautta hyveistä ja viettäkäämme elämämme 
niiden valossa, iloiten ja nauttien. Silloin saamme jo 
tässä maailmassa nähdä välähdyksen tulevasta. Ja 
tämä näky antaa meille häviämättömän vakaumuksen, 
että, vaikka sydän on maan tomusta, kaikki ylväs ja 
korkea on ikuista kuin Jumala itse. 


IV. 


Beda Venerabilis, kertoessaan Northumberlandin ku- 
ninkaan ja hänen neuvonantajiensa neuvotteluista, 
joka koski kysymystä, sallittaisiinko kristittyjen lähe- 
tyssaarnaajien opettaa uutta uskontoa kansalle, mai- 
nitsee tästä tapahtumasta seuraavaa. Pitkällisen väit- 
telyn jälkeen eräs harmaahapsinen päällikkö kertoi, 
mitä hän tunsi nähdessään pienen linnun väräjävin 
siivin liihottelevan lämpimästi valaistun juhlasalin 

läpi talven kylmän vihurin raivotessa ulkona. Lin- 
nulle oli tuo hetki, jona se kiisi huoneen läpi, täynnä 
valoa ja lämpöä. Mutta se hetki oli lyhyt. Lintunen 
lensi pimeydestä, näki vilahdukselta kirkkaan näyn ja 
katosi uudelleen pimeyteen kenenkään tietämättä, mistä 
se tuli tai mihin meni. 

, Samanlainen”, sanoi vanha päällikkö, ,,on ihmisen 
elämä. Me tulemme, eikä meidän viisaamme tiedä 
mistä me tulemme. Me menemme, eivätkä he tiedä, mi- 
hin me menemme. Meidän lentomme on lyhyt. Siitä 
syystä, jos löytyy joku, joka voi meille siitä enemmän 
kertoa — Jumalan tähden! kuulkaamme häntä!” 

Samalla tavalla kuunnelkaamme, mitä vapaamuura- 
riudella on sanottavaa sielun kuolemattomuudesta. 
Se ei esitä mutkikkaita ja sitovia todistuksia, vaan se 
tarjoaa eteemme kuvan, — vanhimman ja kenties suu- 
rimman draaman elämässä — jonka avulla se koettaa 
opettaa ihmisiä tuntemaan niitä totuuksia, joita mikään 
inhimillinen sana ei voi ilmaista. Se paljastaa meille 
elämän valottoman murhenäytelmän sen synkimmällä 
hetkellä, kun pahuuden vallat, nuo niin taitavat ja kui- 
tenkin niin typerät, astuvat sielua vastaan hukuttaak- 
seen sen petokseen ja syöstäkseen sen turmioon, saatta- 
malla sen hylkäämään kaiken, mikä tekee elämän elä- 
misen arvoiseksi — murhenäytelmän, joka yksinkertai- 
suudessaan ja voimakkuudessaan saattaa sydämen vä- 
risemään tuskasta. Silloin sysimustasta pimeydestä ko- 
hoaa kauniin, kirkkaan tähden lailla se, mikä ihmisessä 

on enimmän Jumalan kaltaista — hänen totuudenrak- 
kautensa, hänen uskollisuutensa korkeimmalle ja ha- 
lunsa vajota kuolemankin yöhön, jos vain hyve jää elä- 
mään ja loistamaan välkkyvänä, valoisana tähtenä il- 
tataivaalla. Tämä ihmissielun ylväs ja kuolemaa hal- 
veksiva siveellinen sankaruus todistaa ehdottomasti ja 
lopultakin meidän jumaluuttamme ja kuolemattomuut- 
tamme. Totisesti pitää haudan partaalla paikkansa tuo 
ikuinen paradoksi: joka menettää henkensä totuuden 
tähden, hän löytää sen! 

Tällä pohjalla lepää vapaamuurarius. Koska ihmi- 
sessä on jotakin, joka saa hänet pitämään kiinni si- 
veellisestä ihanteesta ja oman sielunsa puhdistami- 
sesta, välittämättä kaikista pahoista voimista maail- 
massa, ei Jumala, joka loi hänet omaksi kuvakseen, 
anna hänen kuolla ja muuttua tomuksi. Korkeampaa 
näkyä meidän ei ole sallittu nähdä tässä hämärässä 
maailmassa ja syvällisempää totuutta meidän ei tar- 
vitse tietää. 

Me rakennamme elämämme kaikesta siitä, mitä sor- 
memme voivat tuntea, silmämme nähdä ja korvamme 
kuulla. Kerran tulee hetki, — se voi tulla kyynelten ja 
myrskyn kera, mutta myös hiljaa niinkuin hämärän 
henki pilvettömän taivaan alla — jolloin meidän on 
irroitettava itsemme näistä aistittavista asioista ja us- 
kottava itsemme sisällämme löytyvän näkymättömän 
sielun huostaan, joka näkymätöntä tietä alottaa kul- 
kunsa kohti tuntematonta. Ihmeellistä! Ovi aukenee 

uuteen maailmaan ja ihminen, tomun lapsi, seuraa 
seikkailevaa sieluaan niin kuin taas sielu seuraa jota- 
kin käsittämätöntä voimaa, joka on eksyttävämpi vielä 
kuin tuuli, joka puhaltaa mistä haluaa. Äkkiä me le- 
päämme maassa silmät tuijottaen, huulet kalvenneina, 
ja odotamme. Ja elämä, joka on joko kunnialla tais- 
teltu tai hukkaan kulutettu, valoisa tai hämärä, on mei- 
dän takanamme — unelmana, joka on nähty, jonakin, 
jota ei enää ole. 


,,Oi kuolema, 

Sinä sen kukistit, 

tuon maailman kauniin 

runtelit, rutistit, 

pirstoiksi lyötynä, 

kuoleman saaliiksi syöstynä! 
Hajanaiset, 

vajavaiset 

palaset korjaamme tyhjään hautaan, 
itkien hiljaa 

läksi lyötyä kauneuden liljaa. 
Mahtavampana, 

ihmisten lapsille 

ihanampana 

jälleen se luo'os, 

omassa rinnassas ilmoille tuo?os”. 


Oi nuorukainen, jolle nämä rivit ovat kirjoitetut, älä 
pelkää! Usko rohkeasti, että sielusi on yhtä ikuinen 
kuin siinä asuva siveellinen järjestys, joten si- 
nun tulee aina seurata jumalallista kauneutta, joka 
on sinua koskettanut ja kirkastanut. Se on ihmiskun- 

nan ja rotusi sekä sen parhaitten usko. Kätkekäämme 
tämä usko sydämiimme, rakastakaamme sitä ja toimi- 
kaamme niin, että oppisimme ymmärtämään sen syväl- 
lisen tarkoituksen niihin rakastettuihin vainajiimme 
nähden, joita kenties ajattelemme joka päivä, että 
osaisimme olla toivorikkaat ja rohkeamieliset silloinkin, 
kun olemme surulliset. Tätä uskoa ei ole otettava ke- 
vyesti, vaan syvästi ja sielun hiljaisuudessa, jotta, elä- 
mämme kypsyessä tai lakastuessa, oppisimme ymmär- 
tämään sen tarkoituksen itseemme nähden. 


Asunnot, sieluni, itselles luo ihanammat, 

elon pyörä kun kiireellä vyöryvi pois! 

Jätä menneisyys, majat nuo matalammat! 

Joka temppelis uus jospa entistä uljaampi ois, 
yhä korkeempi-kattoinen, olla sun suojasi vois, 
kunnes sä vapauden saat, 

jätät kuoresi kahleet nuo, elon erheiden maat.” 

